Тролейбусен транспорт в България

Към ноември 2023 тролейбусен транспорт в България съществува в 10 града – Бургас, Варна, Враца, Пазарджик, Плевен, Русе, Сливен, София, Стара Загора и Хасково.
Спрени от експлотация, впоследствие с напълно демонтирана контактна окачена тролейбусна постояннотокова мрежа, има в градовете Казанлък, Велико Търново, Пловдив (не изцяло премахната), Габрово, Добрич и Перник.
Не изцяло завършени тролейбусни контактни окачени мрежи е имало в Благоевград, Видин, Димитровград, Горна Оряховица/Лясковец, Шумен и Ямбол.
Идеи за тролейбусни окачени мрежи е имало в Димитровград, Кюстендил, Кърджали, Ловеч, Смолян и други.
Единственият необластен град в България с тролейбусен транспорт е бил Казанлък.
В Плевен пътуванията в градския транспорт се осъществяват основно с тролейбуси (с изключение на 4 електробусни линии които се управляват от дружеството на Тролейбусен транспорт Плевен). Градът разполага с най-дългата система за електричесku обществен транспорт в страната, което го прави пример за устойчива градска мобилност. В транспортните схеми на всички останали градове (с изключение на София, където има трамваен транспорт и метро), тролейбусите имат второстепенна, затихваща роля след автобусите.
На 25 юли 2011 г. е пуснато в експлоатация ново 6-километрово трасе, което се обслужва от новата тролейбусна линия Т2. Дължината на новата линия № Т2 от „Меден рудник“, през бул. „Демокрация“, с връщане по „Христо Ботев“ до „Меден рудник“ е общо 23 км.
• През 2017 г. двете тролейбусни линии биват спрени поради профилактичен преглед на контактната мрежа по трасето. По време на прегледите в Бургас е пуснат чисто нов Електрически автобус на марката „Соларис” за тестова експлоатация. След седмица тролейбусите се завръщат по линията.
• През декември 2019 г. поради ремонт на „ВиК” линия Т2 бива спряна от експлоатация по време на ремонта. След ремонта обаче линията не е пусната до 6 юни 2021 г.
• На 28 януари 2022 г. линия Т2 бива спряна поради ниския брой на потока от пътуващи.
• В края на август 2022 г. е спряна и линия Т1 от градската транспортна мрежа поради началото на ремонтните дейности по улиците „Идустриална” и „Чаталджа”.
• През декември 2024 г. са забелязвани тролейбуси на „Тест Драйв” в градския жк.„Меден Рудник”, както и многобройни ремонти върху контактната мрежа в града.
• На 30 януари 2025 г. в сайта на превозвача Бургасбус бива обявено, че от 3 февруари 2025 г. ще бъде възобновено тролейбусното движение по линия Т1 с ново разписание.[1]
• В средата на февруари 2025 г. работници на компанията твърдят, че линия Т2 ще бъде възстановена през лятото на 2025 г. Същевременно се започват ремонти по мрежата на споменатата линия.
Тролейбусният транспорт във Варна е открит на 1 януари 1986 г. Първата тролейбусна линия е от спирка Нептун до ТИС Север.
Първоначално са закупени 30 нови тролейбуса Škoda 14Tr, доставени на 2 партиди по 15. Докарани са и три тролейбуса Škoda 9Tr с учебна цел – два от Пловдив и един от София.
В периода 1988 – 89 са доставени общо 36 нови съчленени тролейбуса DAC Чавдар 317etr с контакторно управление.
През 1999 г. са закупени три тролейбуса Škoda 14Tr втора употреба от Храдец Кралове, Чехия, една от които рециклирана.
През 2003 г. са бракувани последните 4 DAC Чавдар 317etr. Закупени са 5 броя Škoda 15Tr от Усти над Лабе, Чехия, а през 2007 г. са доставени и още четири Škoda 15Tr, от които три са от Ческе Будейовице, Чехия и един от Прешов, Словакия.
През 2014 г. са доставени 30 нови тролейбуси тип Skoda Solaris 26Tr, които подменят целия тролейбусен парк,
Действащи линии:
Закрити/недействащи линии:
В началото линиите са номерирани Т1 (до ТИС-Север) и Т2 (до спирка „Kап. Петко“ в кв. Владиславово).
За да се избегне дублиране с номерата на автобусните линии, тролейбусните такива са двуцифрени с цифра 8 отпред.
Контактната мрежа посока завод „Черно море" от бул. Сливница по бул. Република, е напълно премахната.
От 1991 до 2009 г. в град Велико Търново съществуват 2 тролейбусни линии. Изграждането им започва през 1990 г., идеята е възникнала още през 1987 г. Линиите са обслужвани от руски тролейбуси ЗиУ-682 (общо 15 тролейбуса). Тролейбусната мрежа е изградена от военни войски под ръководството на Иван Неков.
- Линия № 1 Товарна жп гара – Южна Промишлена зона – кв. „Чолаковци“ – автогара „Запад“ – бул. „Никола Габровски“ – Център – 1-во Районно упр-е на МВР – Летен Театър
- Линия № 2 Товарна жп гара – Южна Промишлена зона – кв. „Чолаковци“ – автогара „Запад“ – бул. „Колю Фичето“ – бул. „България“ – Център – 1-во Районно управление на МВР– Летен Театър.
Част от тролейбусната мрежа е премахната през пролетта на 2009 г. заради строежа на пътен възел „Качица“. След строежа, тролейбусната мрежа не е възстановена.
В края на юли 2016 г. започва демонтаж на цялата мрежа.
Тролейбусната мрежа във Враца е изградена през 1988 г. Преди използваните тролейбусите са били ЗиУ-682 + Четири Ikarus 280.92Т, които са бракувани.
От края на юни 2021 линиите се обслужват от 9 нови тролейбуса Белкоммунмаш, с които се обновява целия подвижен състав. Предвижда се рехабилитация на контактната мрежа.
Към днешна дата линиите са:
Закрити линии:
На 17 април 1987 г. е била пусната първата тролейбусна линия в Габрово с маршрут ул. Рекорд (на името на едноименна фабрика за мъжки обувки) – Шиваров мост (на името на опълченец Димитър Шиваров), наричан до 1878 г. Каменски мост, или Шипка). Впоследствие, през 1995 и 1996 г., тролейбусното трасе достига кв. Русевци.
Движението е преустановено на 25 март 2013 г., а електрическия ток в мрежата е спрян поради мащабни ремонти на системата за отвеждане на битови & промишлени води към пречиствателна станция. Автобуси се движат по бившите тролейбусни маршрути.
Временното спиране на тролейбусите става постоянно с решение на Общинския съвет прието през май 2015 г. Контактната мрежа е напълно демонтирана през 2016, а тролейбусите са нарязани за скрап през 2018 г.
В Габрово линиите са били:
Тролейбусният транспорт в град Добрич стартира на 9 септември 1987 г.
От 1 юли 2014 г. е в действие транспортна схема, част от която включва пълно спиране на тролейбусната експлоатация в града.
В град Добрич са функционирали тролейбусни линии :
Контактната тролейбусна мрежа е демонтирана .
Тролейбусният транспорт в Казанлък е открит през 1986 и е първата мрежа изградена в необластен град. Мрежата се състои от 3 линии, 2 от тях обслужват завод Арсенал. Тролейбусният състав се е състоял от българо-румънските тролейбуси DAC-Чавдар като в началото за кратко време в града са изпозлвани тролейбуси Skoda 9Tr, получени от София и Skoda 14Tr, взети назаем от Пловдив и Сливен.
През 90-те години поради лошо управление и отлив на пътници тролейбусния транспорт в Казанлък претърпява доста загуби, което води до неговата приватизация и закриване.
Линии в миналото:
В Пазарджик тролейбусният транспорт е официално открит на 1 юни 1993 г.
Днес линиите в града са:
Първите тролейбуси докарани в града от фирма „Simex“ гр. Прага през 1993 г. – 10 броя Škoda 9TrHT28 втора употреба от чешките градове Злин и Острава, произведени 1979 – 1980 г. В града са регистрирани с номера 01 – 10. Същите са закупени с банков кредит в размер на 1.5 млн. лв., като гарант е община Пазарджик.
През 1994 г. е закупен 1 бр. тролейбус Škoda 14Tr (бивш 283) от Пловдив и е регистриран с номер 11.
През 1995 г. са закупени 6 броя Škoda 14Tr от Злин, Чехия, произведени 1982 – 1983 г., номерирани 12 – 17.
През 1996 г. са доставени 6 броя съчленени тролейбуси, марка „Berna“, дарение от българин живеещ в гр. Базел, Швейцария.
С решение № 168/28.09.2006 г. ОбС–Пазарджик разрешава на дружеството да получи 500 хил. лв. кредит за закупуване на 2 броя нови руски тролейбуси ЗиУ682 и ТролЗа 5275 – 05, произведени в завода в гр. Енгелс. Кредитът е обезпечен от община Пазарджик.
През 2013 г. са закупени 8 бр. тролейбуси ЛАЗ E183А1. Те са с номерата от 20 – 27.
До 15 март 2013 г., когато транспортното дружество „Тролейбусен транспорт – Пазарджик“ АД сключи договор с Търговско – финансова компания „ЛАЗ“ООД, гр. Киев за закупуването на 8 нови тролейбуса. Цената на една мотриса е над 200 хиляди евро, а общата инвестиция възлиза на над 1,8 млн. евро.
Тролейбусите са изцяло нови и напълно отговарят на всички съвременни изисквания за екологичен транспорт.
Към 2015 г. общата еднопосочна маршрутна дължина на контактната мрежа е 30 км.
Тролейбусният транспорт в Перник е пуснат в експлоатация на 20 септември 1987 г.
Тролейбусите в Перник са открити на 20 септември 1987 г. (20.09.87) със само една линия номер 17 между спирка Метал и спирка Шахтьор обслужвайки се от тролейбуси ЗиУ-682 и DAC Чавдар 317ЕТр. През март 2015 (30.03.2015) беше закрит и тролейбусният транспорт в Перник.
Линии в миналото:
Закрити линии:
Линия N° 16 от спирка Метал през пазара до центъра.
*В обратна посока минава през Албените.
През 2017 г. контактната тролейбусна мрежа е напълно премахната.
Вижте също Градски транспорт в Плевен.
Официалният сайт на градския транспорт в Плевен е eltransportpleven.com. Тролейбусната мрежа на Плевен е открита на 7 октомври 1985 г. Така Плевен става третият град с тролейбусен транспорт след София и Пловдив. Тролейбусната система на Плевен се състои от 55 км (еднопосочна) контактна мрежа и 22 тролейбусни линии. Подвижният състав се състои от 40 бр.тролейбуси Skoda Solaris 26Tr, произведени през 2014 г. и 14 броя Solaris Trollino 12 произведени през 2018 г., както и 6 тролейбуса ЗиУ 682. Запазен е и исторически тролейбус ЗиУ 682 с инвентарен номер 112, произведен през 1985 г., който е част от подвижния състав от общо 98 тролейбуса от същия тип, обслужвали Плевен между 1985 г. и 2014 г. Той ще бъде възстановен до оригиналния си вид и ще се ползва за представителни цели на общинския транспорт. С проект по програма „Интегриран градски транспорт“ за разширяване и модернизация на тролейбусния транспорт, контактната мрежа на тролейбусите в Плевен е модернизирана по най-добрите стандарти. Въведени са в експлоатация 4 нови тролейбусни маршрута: по бул. Христо Ботев (между ул. Трети март и ул. Сан Стефано), жк Дружба (по бул. Европа и ул. Св. Климент Охридски), в ЖК Кайлъка, към 9-ти квартал (по ул. Стоян Заимов и ул. Пирот, ул. Хаджи Димитър, ул. Генерал Владимир Вазов). В експлоатация е и ново тролейбусно депо в ж.к. Дружба, завършено през 2015 година. Първоначалното депо към момента е основно предназначено за зареждане и престой на електробусите, оперирани от същото общинско дружество.
Линиите в Плевен са следните:
На 12 септември 2016 г. са закрити следните линии:
Тролейбусният транспорт в Пловдив е открит на 6 януари 1956 г. Първите 10 тролейбуса са ТБ-51 (български, произведени по руски лиценз на модела МТБ-82) и обслужват 2 линии свързващи съответно двете жп гари и кв. „Въстанически“ с жп гара Филипово, преминавайки през главната улица на града, която днес е пешеходна. Постепенно мрежата се разраства и от 1966 г. започва вносът на чешки тролейбуси Škoda 9Tr с контакторно управление, като до 1981 година са внесени общо 130 тролейбуса, моделите след 1979 г. са с тиристорен регулатор. В периода 1985 – 1986 г. са закупени 23 тролейбуса Škoda 14Tr, а през 1986 г. – 50 броя ЗиУ-682 с контакторно управление. В периода 1982-до началото на 90-те в града работят и четири прототипни тролейбуса Чавдар (три съчленени Т14-30 и един соло Т13-30). През 1989 г. се купуват и 33 броя Dac Чавдар 317 etr – съчленени с контакторно управление, а през 1993 г. са закупени три тролейбуса Škoda 14Tr втора употреба от град Прешов – Словакия, два от които са от прототипния модел на 14Tr-14Tr0 и бяха последните екземпляри от този модел в движение в света. В края на 80 те в града се движат над 120 тролейбуса, които домуват в две депа Филипово и Тракия. Контактната мрежа е с дължина 120 км, което го прави градът с най-развитата тролейбусна мрежа в България. След 2000 г. „Градски транспорт – Пловдив“ изпада в тежко финансово състояние, броят на тролейбусите и обслужваните маршрути постепенно намалява. През 2007 г. се стига до приватизация на дружеството. Новият собственик е задължен по договор да достави 65 тролейбуса, но това не се случва, внесени са само 9 броя швейцарски тролейбуси Saurer втора употреба и 15 Van Hool също втора употреба. Поръчани са и 28 броя канадски тролейбуси, които впоследствие са конфискувани на митница Бургас и отнети в полза на държавата. Приватизационният договор не се изпълнява и линиите не се обслужват със заложения по договор брой тролейбуси. Голяма част от контактната мрежа, която не се използва, не се и поддържа и е в лошо състояние. Това довежда и до решение на общината за прекратяване на договора с превозвача от 1 октомври 2012 г. и Пловдив остава без тролейбусен транспорт. Преди да се закрие тролейбусният транспорт в Пловдив имаше 6 тролейбусни линии (3, 5, 14, 19, 25, 134), като 2 от тях се изпълняваха с автобуси (5 и 25).
Част от контактната мрежа е демонтирана.
През 1988 година е тръгнал първият тролейбус в град Русе, с маршрут Завод Бор – Арда, с тролейбуси ЗиУ-682. През следващите години се развива града, както и контактно кабелната мрежа. Развиват мрежата из централната градска част и индустриалните зони, като се премахват доста от автобусните маршрути, за сметка на тролейбусните транспорти.
През годините в Русе се експлоатират различни видове тролейбуси. В началото на тролейбусния транспорт се използват най-вече съветски и руски тролейбуси с марки ЗиУ, по-късно се доставят и други разновидности от същия завод вече в състава на Руската Федерация. По-късно на 1 ноември 2008 г. община Русе сключва концесионен договор с фирма ЕГГЕД Русе, която поема управлението на тролейбусния транспорт в града. Целите на организацията са много, от подмяна на амортизирания подвижен състав, до разширяване на мрежата. На няколко етапа, за периода от 2008 до 2013 г. се подменя целия наличен състав, като се закупуват рециклирани тролейбуси от Швейцария, Германия и Чехия. Идея за нови трасета е имало от колелото на КАТ до Дунав мост където има поставени стълбове на 90%. На ул. Чипровци също има поставени около 30 тролейбусни стълба като сега се използват за уличното осветление. Разглобена мрежа има между сивовата мелница и централна жп гара/бул. Цар Освободител/ и при тролейбусното депо. През 2015 г. се реализира проект интегрирана система за градския транспорт. Чрез проекта се подмени мрежата на тролеите, подмениха се някои стълбове и се пребоядисаха. На 31 август тролейбусният транспорт стана общински. Фирмата обслужваща тролейбусните линии в града се казва „ОБЩИНСКИ ТРАНСПОРТ РУСЕ“. Предстои рехабилитиране на разделителните стрелки за по-бърза скорост на състава. Предстои закупуване на 15 нови машини и 20 употребявани.
От май месец 2019 г. до април 2020 г. работеше експериментирана нощна тролейбусна линия, която имаше курсове до 2:00.
Тролейбусните линии в Русе са:
Закрити линии:
Тролейбусният транспорт в град Сливен е открит на 24 май 1986 г с линия № 18. Градът разполага с тролейбуси от марките Škoda 14Tr и SOR TNS 12. Някои от тролеите частично са заменени с автобуси поради недостиг и неизправност на тролейбусите. Обявена е поръчка за доставка на 6 нови тролейбуса SOR TNS 12, както и ремонт и осъвременяване на тролейбусната контактна мрежа през 2021 г. Подменени са повечето от стрелките по маршрута на линия 201, възстановена е контактната мрежа на новоизградените кръгови движения в града. Новите тролейбуси SOR TNS 12 са доставени и въведени в експлоатация през есента на 2023 г.
Експлоатират се само две линии:
Още две линии имат контактна мрежа по маршрута си и са се обслужвали от тролейбуси. Те могат да бъдат възстановени, но са закрити, тъй като не присъстват в новата транспортна схема на града:
Началото на тролейбусния транспорт в София се поставя на 14 февруари 1941 г. Оператор е „Център за градска мобилност“ ЕАД (ЦГМ ЕАД), а собственик на парка и депата е отделно дружество – „Столичен електротранспорт“ ЕАД, към което се числи и трамвайният транспорт. В София има 2 тролейбусни депа – депо „Надежда“ и депо „Искър“, както и ремонтна база в квартал „Левски“.
В София най-масово използвани през годините тролейбуси са чешките Skoda, модели 9Tr и 14Tr, унгарските „Ikarus 280Т“, както и съветски ЗиУ-9. От 1986 г. до средата на 90-те се движат и тролейбуси DAC-Чавдар 317 Etr с румънска каросерия и зелено-бяла разцветка. Заради ненадеждността си обаче тролейбусите от този тип са бракувани след по-малко от 10 години служба.
До 2015 г. най-голямата част от тролейбусния автопарк са тролейбусите „Ikarus 280.92Т“. Разликите в оформлението в сравнение с автобусите са в седалките и осветлението. Освен в София Ikarus 280.92Т има и във Враца. Между 2007 и 2009 г. 11 тролейбуса Ikarus са модернизирани в ремонтна база Левски. Модернизираните бройки са с нов дизайн на предния и заден панел, изградени нископодови платформи за трудноподвижни хора, както и с уредба за съобщаване на спирките. Заради ниското качество на извършените ремонти обаче модернизираните тролеи са отново в лошо състояние. Тролейбусите Ikarus 280.92Т се движат по линии 1,6,7,9 и рядко по линия 3.
„Столичен електротранспорт“ закупува през 2006 г. 8 тролейбуса втора употреба от град Инсбрук, Австрия. Те са модел MAN Graef & Stift и бяха в движение по линии 11 и 4 до 2018 г., когато са спрени от линия заради прекъсвания при контактната мрежа. В движение от 2002 г. до 2018 г. са три тролейбуса Güleryüz Cobra с турска каросерия и румънско електрооборудване, сглобени в завода ТРАМКАР в София. Единственият тролейбус „Чавдар“ 130, прототип № 2525, произведен от „Трамкар“ е нарязан за скрап през есента на 2011 г.
През 2010 г. са доставени 30 тролейбуса Skoda Solaris 26Tr. Закупени са със заем от Световната банка на цена 462 285 евро без ДДС всеки. Те са с полски каросерии Solaris и се движат по линии 4, 5, 8 и 11. Тези тролейбуси разполагат с климатик, дизелов двигател и оповестяване на спирките.
В края на 2013 г. започват доставки и на съчленени тролейбуси от същия тип Skoda Solaris 27Tr. Тролейбусите от този модел се движат по линии 1, 2, 3, 5, 6, 7 и 9. Частично и рядко се движат по линии 4 и 11.
През март 2021 г. започват доставки на 30 бр. съчленени тролейбуси тип Skoda Solaris 27Tr IV поколение, които имат някои подобрения във външния им вид и в интериора, за разлика от техните предшественици. Към юни 2021 г. тези тролейбуси се движат предимно по линии 1 и 9 и понякога по 6 и 7.
В София тролейбусните линии са:
Първата тролейбусна линия е открита през месец ноември 1987 г. с пускането на 10 тролейбуса по линия № 2.
През 2014 г. в Стара Загора са доставени 8 соло тролейбуса Škoda Solaris 26Tr, а през 2015 г. – 14 броя Solaris Trollino 12. По този начин градът изцяло подменя тролейбусния си парк. До подмяната се използват ЗиУ 682, Skoda 14Tr, DAC Чавдар 317ETr и ЛАЗ E183Д1.
Понастоящем линиите са:
Закрити маршрути:
Тролейбусният транспорт в Хасково заработва през 1990 г. Тролейбусите първоначално са: ЗиУ-682 по-късно през 2008 г. са закупени две рециклирани и Skoda 14Tr от Сегед. През месец февруари 2015 година бяха доставени три тролейбуса Škoda 14Tr закупени от Варна и два тролейбуса ЗиУ-682 закупени от Плевен. През декември 2020 г. са доставени първите 2 нови тролея Škoda 24Tr Irisbus Citybus от Пилзен, а по-късно, през март 2021 г., са доставени и останалите 3 нови тролея Škoda 24Tr Irisbus Citelis от Теплице. Понастоящем линиите със следните спирки са:
Закрити: